*Šolska izobrazba*: Po končani osnovni šoli, ki sem jo obiskovala v Murski Soboti, sem se  vpisala na murskosoboško gimnazijo, ki sem jo leta 1999 tudi uspešno zaključila z maturo. Po končani srednji šoli sem se leta 1999 vpisala na Univerzo v Ljubljani, na Filozofsko fakulteto na Oddelek za etnologijo in kulturno antropologijo. Študij sem uspešno zaključila z zagovorom diplomskega dela z naslovom »Meje v glavah in državah« in sicer 31.marca 2006 v Monoštru.   
   
*Znanje tujih jezikov*: nemški jezik, angleški jezik – oboje aktivno  
   
*VIZIJA PRIHODNOSTI:*Glede na to, da sem trenutno še brezposelna oseba, je moja največja želja čimprej dobiti zaposlitev primerno svoji izobrazbi. Vsi pa dobro vemo, da je to v naši regiji zelo težko, kar tudi povzroča beg možganov iz domače regije. Sama sem se odločila, da bom definitivno ostala v domači regiji, ker sem tu doma, tu sem si ustvarila družino in kot se za pravo Prekmurko spodobi sta tukaj tudi moje srce in duša.   
Prepričana sem, da bom kot univerzitetno diplomirana etnologija in kulturna etnologija, ki vidi, da je v regiji mnogo stvari, ki bi jih bilo treba še raziskati in pokazati, s tem mislim predvsem na področja ohranitve kulturne dediščine, lahko skušala veliko pripomoči k temu, da tovrstne stvari ne utonejo v pozabo.   
Moje zaposlitvene želje ciljajo predvsem na področje razvojnih agencij, zaščite kulturne dediščine, spomeniškega varstva, muzejskega dela, turizma...  
Izkušnje imam tudi na področju mentorstva na raziskovalnih taborih. Bila sem mentorica na etnološkem raziskovalnem taboru v Porabju leta 2004, Meje v glavah in državah, ki smo ga organizirali s pomočjo ZOTK Murska Sobota.   
Upam, da se bo v tem našem ljubem Prekmurju našel tudi kos kruha zame, saj se vsi dobro zavedamo, kako težko je najti službo primerno izobrazbi, ki smo jo dosegli.  

04.06.2007